ད་སྐབས་རྡོ་སོལ་གྱི་མཁོ་ཚད་དམའ་རུ་ཆག་ཡོད་ཁར་འདོན་ཚད་ཆེས་ཆེར་ལྷག་ཡོད་པས།རེ་བ་ཡིན་ན་བརྐོ་འདོན་ཇེ་དལ་དུ་བཏང་སྟེ་སྦགས་བཙོག་བཟོས་ཟིན་པའི་ཁོར་ཡུག་ལ་གསབ་སྐྱུན་བརྒྱབ་ན་རེད།སྔོན་ཆད་མུ་རིའི་རྡོ་སོལ་སྔོག་བརྐོ་ཡིས་ཁོར་ཡུག་ལ་གནོད་པ་ཐེབས་ཚད་རྟོག་བཤེར་མཁན་གྱི་ཆེད་ལས་མཁས་པ་ལི་ཀྲུང་ཧི་ཡིས་དེ་ལྟར་ཟེར།ཁོའི་འདོད་ཚུལ་ལྟར་ན་གནས་སྐབས་འདི་འདྲར་སྐྱེས་ཁམས་གཉོར་བའི་མཐུན་རྐྱེན་ཚང་འདུག་པ་རེད།ཁོས་ད་དུངས་ཆ་དེ་ནི་གནོད་འཚེའི་ཚོར་བ་འབྱུང་སྐྱེན་པོའི་རང་བྱུང་ཁོར་ཡུག་ཅིག་རེད།ལོ་ངོ་དུ་མར་འཁྱགས་པས་བསྡམས་པའི་ས་ཆ་དེ་ནི།དཔེར་ན་དར་ཀ་རའི་ཕྱི་ཚོར་བྱུགས་པའི་ཆོ་ཁུ་ལེ་དང་འདྲ།ཕྱིའི་ཆོ་ཁུ་ལེ་ལྡེག་ཚར་རྗེས་ནང་གི་དར་ཀ་ར་མི་བཞུ་ཐབས་ཨེ་ཡོད།ཀོ་བ་བཤུས་ཚེ་ཤ་ཁྲག་ལ་ཐར་ས་ཡོད་དམཟེར།